Moss lufthavn, Rygge

**Moss lufthavn, Rygge** (IATA: **RYG**, ICAO: **ENRY**) var en lufthavn som lå på Rygge flystasjon i Moss (før 2020 i Rygge) og delvis i Råde i Østfold fylke, om lag 10 kilometer sørøst for Moss sentrum. Lufthavnen var eiet av Forsvaret ved Generalinspektøren for Luftforsvaret, som 19. november 2004 fikk konsesjon til å anlegge, drive og inneha sivil lufthavn ved Moss lufthavn, Rygge. Luftforsvaret hadde det styringsmessige ansvaret for lufthavnen, mens operatøren var det private selskapet Rygge sivile lufthavn (RSL), som bygde, eide og drev den sivile terminalen.

Den sivile driften av lufthavnen ble nedlagt 1. november 2016, men det har eksistert planer om gjenåpning av ulike aktører helt siden da.

Under covid 19-pandemien ble terminalbygget på flyplassen brukt som test- og vaksinesenter.

## Bakgrunn og historie
Høsten 1997 foreslo Østfold Industrioffensiv og Næringslivets Hovedorganisasjon at det burde være sivil rutetrafikk fra Rygge flystasjon. Etter at de fremla rapporten hvor det ble tilrådet å etablere sivil trafikk på Rygge (juni 2002), begynte arbeidene med å anlegge lufthavnen i mai 2006. Terminalbygningen ble utformet av Hille Melbye Arkitekter.

Den sivile lufthavnen åpnet 8. oktober 2007 og den 17. oktober lettet det første Norwegian-flyet, med destinasjon Gran Canaria.

Den 11. desember 2008 falt et forslag fra opposisjonspartiene Høyre, Frp og Krf om å oppheve en passasjerbegrensning på 774&nbsp;000 som var lagt på av Jens Stoltenbergs andre regjering. 3. februar 2009 stemte igjen stortinget over et forslag fra opposisjonen om å fjerne passasjertaket, men det fikk ikke flertall. I juli 2009 opphevet Jens Stoltenbergs andre regjering passasjertaket på 774&nbsp;000, men hevet ikke begrensningen på antallet årlige flygninger fra 15&nbsp;000 til 21&nbsp;000 slik forsvaret hadde søkt om for å skjerme Avinor og Oslo lufthavn.

30. september 2009 startet Ryanair flyvninger fra Moss lufthavn, og 2. desember samme år åpnet Ryanair syv nye flyruter. Men priskrigen kommer også til å føres mellom MLR og den andre siden av Oslofjorden, der Torps ledere sier de ikke frykter konkurranse fra Rygge, som «er en flyplass uten ruter». Med en avstand fra Oslo til Torp som er dobbelt så stor som til Rygge, blir det nødvendig for Torp å oppgradere terminalen og installasjonene sine.

I 2011 gikk Rygge forbi Torp i passasjervolum. Rygge hadde  passasjerer, Torp . Rygge hadde en vekst på 17 %, mens Torp hadde en nedgang på 15 %. Ryanair utvidet rutetilbudet fra Rygge i 2011. Norwegian trakk seg ut i 2011, men kom tilbake med flere ruter høsten året etter.

I 2012 økte Torp igjen, og var per mai på linje med Rygge i antall passasjerer.

I 2013 økte Rygge med 9,7 % til nesten 1,9 millioner passasjerer, mens Torp hadde en vekst på 8,3 % og endte på 1,8 millioner.

I en prisundersøkelse fra 2013 ble Rygge kåret til Nordens billigste flyplass og Europas tredje billigste flyplass rett etter Paris Beauvais og Katowice.

Styrelederen i RSL er Svein Hurlen, og aksjeeierne i konsernet er Thon Holding AS (40 % ), Orkla Eiendom AS (20 % ), Borregaard Industries Ltd (20 % ) Østfold fylkeskommune (11 % ) og Østfold energi AS (9 % ).

Det kostet rundt 1 milliard kroner å bygge ut den sivile delen av lufthavnen.

## Nedleggelse

Som en følge av et budsjettforlik mellom regjeringspartiene Høyre og Fremskrittspartiet og deres støttespillere Venstre og Kristelig folkeparti ble det bestemt innført en flypassasjeravgift. Telemarkingen Hans Andreas Limi var Fremskrittspartiets representant i arbeidet med forliket. Han representerer Akershus. Saksordfører var Høyres stortingsrepresentant Svein Flåtten, som representerer Vestfold. Forliket skapte stor skuffelse i Østfold, ikke minst i Østfold Høyre.

I desember 2015 sa flyplassjefen Pål F. Tandberg at Moss lufthavn Rygge ville bli nedlagt 1. november om flypassasjeravgiften innføres 1. april 2016 da Ryanair legger ned basen på flyplassen, og 1000 arbeidspasser vil forsvinne i Østfold. Ryanairs kommersielle direktør, David O'Brien, bekreftet til NRK i desember 2015 at basen på Rygge legges ned om flypassasjeravgiften innføres. Trusselen fra Ryanair har vært omdiskutert og kritisert for å være en unnskyldning til å trekke seg ut av flyplassen, fordi Ryanair startet flyvninger fra Gardermoen da de trakk seg ut fra Moss. Gardermoen har de samme flypassasjeravgiftene som Ryanair kritiserte ved Moss Luftfavn Rygge. I 2018 bekreftet konsernsjef i Ryanair, Michael O'Leary, til Aftenposten at det var støy rundt arbeidstakernes rettigheter som var den *reelle* grunnen til at Ryanair trakk seg fra Moss Lufthavn Rygge.

Tirsdag 24. mai 2016 besluttet styret at flyplassen skulle nedlegges som følge av innføringen av flypassasjeravgiften.

1. november 2016 ble den sivile lufthavnen nedlagt og den militære Rygge flystasjon overtok i sin helhet. Det siste flyet tok av fra lufthavnen 29. oktober 2016.

## Planer om gjenåpning av lufthavnen
Et selskap Rygge Airport AS, med Knut R. Johannessen som daglig leder og tidligere forsvarsminister Anne-Grete Strøm-Erichsen som styreleder, jobbet siden våren 2016 med å overta driften av den sivile delen av Moss lufthavn, Rygge.. Selskapet fikk tilsagn om konsesjon, og fikk tilgang til «flyplassanlegg, rullebanen og annen infrastruktur».

Disse planene ble avviklet da Rygge Sivile Lufthavn ble solgt til investeringsselskapet Jotunfjell Partners i april 2017, og det jobbes fremdeles aktivt for ny drift av siviltrafikk ved flyplassen. Jotunfjell Partners håpet opprinnelig på at første fly kunne ta av ved Rygge lufthavn i 2022 eller 2023, og flere ledere med erfaring fra lufthavnene Schiphol, Arlanda og Torp var knyttet til prosjektet Koronapandemien satte imidlertid en effektiv stopper for disse planene, og i 2021 forsøkte Jotunfjell å selge lufthavnen, men i januar 2022 ble det klart at flyplassen ikke lot seg selge på dette tidspunktet, og eierne kunngjorde at flyplassen var lagt i "møllposen".

I november 2022 ble det bestemt at et statlig utvalg blir nedsatt for å utrede behovet for en tredje rullebane ved Oslo lufthavn, samt vurdere hvilken rolle de ikke-statlige lufthavnene Rygge og Torp bør spille i fremtiden. Samferdselsminister Jon-Ivar Nygård uttalte at flere utviklingstrekk gjør det aktuelt å utrede fremtidig kapasitet og behov ved Oslo lufthavn. Han nevner nye null- og lavutslippsløsninger innen luftfarten, endringer i reisebehov og reisemønstre, den teknologiske utviklingen i de kommende årene, samt økt bruk av droner og nye luftfartøy som viktige faktorer.

Et utvalg oppnevnt av Samferdselsdepartementet anbefalte i 2024 at Moss Lufthavn Rygge ikke blir avlastningsflyplass for Gardermoen.

## Flyselskaper og destinasjoner

### Nedlagte ruter
;Ruter som gikk i 2016

;Ruter nedlagte før 2016

## Økning
I 2014 hadde flyplassen en passasjertrafikk på  mot år 2011 som hadde . I tillegg sank antall flybevegelser slik at det i 2014 var  flybevegelser mot  i 2011. Flyplassen slo rekord og ble den raskest groende flyplassen i Europa.

## Bilder

File:Ryanair.b737-800.aftertakeoff.arp.jpg|Ryanair
Fil:Norwegian 737-300 at Rygge.jpg|Norwegian 737-300 ved Moss lufthavn


## Referanser




## Eksterne lenker
* 
* Uoffisielle ankomsttider for Moss lufthavn, Rygge